ໜ່ວຍພັກ ຮາກຖານຫ້ອງການ ວຕ ເມືອງລະມາມ ໄດ້ເປີດກອງຊຸມໃຫຍ່
ກອງປະຊຸມໃຫຍ່ສະມາຊິກພັກ ຂອງໜ່ວຍພັກຮາກ ຖານວິທະຍາສາດ ໄດ້ໄຂຂື້ນ ໃນຕອນເຊົ້າຂອງວັນ ທີ 16 ພືດສະພາ 2019 ເວລາ 8:30 ໂມງ ທີ່ຫ້ອງ ປະຊຸມ ຫ້ອງການຍຸດຕິທຳ ໃຫ້ກຽດເຂົ້າຮ່ວມເປັນ ປະທານ ຂອງທ່ານ ພທ ຮຽມ ໄຊຍະລາດ
ຄະນະປະຈຳພັກເມືອງ, ຫົວໜ້າ ກອງບັນຊາການ ປກສ ເມືອງ ພ້ອມດ້ວຍຄະນະທີມງານ, ຄະນະກວດກາ, ຄະນະຈັດຕັ້ງ, ມີສະຫາຍຄະນະໜ່ວຍພັກ ຕະຫຼອດຮອດສະມາຊິກພັກຂອງໜ່ວຍພັກວິທະຍາສາດ ລວມທັງ ໝົດ 17 ສະຫາຍ, ຍິງ 4 ສະຫາຍ
ກ່າວເປີດພິທີໂດຍ ສະຫາຍ ສີຖັນ ແກ້ວສະຫວ່າງ ເລຂາໜ່ວຍພັກວິທະຍາສາດ ເຊິ່ງທ່ານໄດ້ຍົກ ໃຫ້ເຫັນຄວາມ ໝາຍຄວາມສຳຄັນ ຂອງການສະຫຼຸບລາຍງານ-ການປະເມີນຄືນຜົນການຈັດຕັ້ງປະຕິບັດບັນດາ ມະຕິກອງປະຊຸມໃຫຍ່ຄັ້ງທີ VIII ຂອງອົງຄະນະພັກເມືອງ-ເມືອງລະມາມ ເຊິ່ງແມ່ນໜ້າທີ່ການເມືອງທີ່ສໍາຄັນຂອງສະມາຊິກພັກທຸກສະຫາຍ ຈາກນັ້ນທ່ານຍັງໄດ້ ຮຽກຮ້ອງມາຍັງທ່ານຜູ້ແທນທີ່ເຂົ້າຮ່ວມ ຈົ່ງພ້ອມກັນປະກອບຄຳຄິດຄຳເຫັນໃນບົດສະຫລຸບເພື່ອເຮັດໃຫ້ເນື້ອໃນຄົບຖ້ວນສົມບູນຂື້ນອີກຕື່ມ ຕໍ່ຈາກນັ້ນ ສະຫາຍ ບຸນເພັງ ເພັງສະຫວັດ ຮອງ ເລຂາໜ່ວຍພັກ ຂື້ນຜ່ານບົດລາຍງານການເມືອງ 2 ພາກ ເຊິ່ງໄດ້ສະແດງໃຫ້ເຫັນເຖິງຜົນງານການຈັດຕັ້ງເຄື່ອນໄຫວ ຂອງ ຄະນະພັກ - ສະມາຊິກພັກ ພາຍໃນໜ່ວຍ ທັງຕີລາຄາຄືນ ດ້ານດີ-ດ້ານອ່ອນ ແລະບົດຮຽນທີ່ຖອນຖອນໄດ້ ໃນໄລຍະຜ່ານມາ ເພື່ອເປັນທິດທາງໃນການສ້າງແຜນງານ ແລະ ໃນໄລຍະຕໍ່ໜ້າ .
ກອງປະຊມໄດ້ມີຄວາມເປັນເອກະພາບກັນ ໃຊ້ສິດປະຊາທິປະໄຕ ເລືອກເອົາຜູ້ແທນສົມບູນ-ສຳຮອງ ເພື່ອເຂົ້າຮ່ວມກອງປະຊຸມໃຫຍ່ຄັ້ງທີ IX ຂອງອົງຄະ ນະພັກ ເມືອງລະມາມ ເຊິ່ງຜົນການຄັດເລືອກ ໄດ້ຕົກລົງເຫັນດີເປັນເອກະພາບຮັບເອົາຄື: ສະຫາຍ ສິຖັນ ແກ້ວສະຫວ່າງ ເລຂາໜ່ວຍພັກ ເປັນຜູ້ແທນສົມບູນ, ສະຫາຍ ບຸນເພັງ ເພັງສະຫວັດ ຮອງເລຂາ ເປັນຜູ້ແທນສຳຮອງ ໃນວາລະສຸດທ້າຍໄດ້ມີພິທີມອບ-ຮັບໃບຢັ້ງຢືນຮອງເປັນໜ່ວຍພັກປອດໃສ, ເຂັ້ມແຂງ ແລະ ໜັກແໜ້ນ ແລະໃຫ້ກຽດມອບໂດຍ ສະຫາຍ ພທ ຮຽມ ໄຊຍະລາດ ຄະນະປະຈຳພັກເມືອງ, ຫົວໜ້າກອງບັນຊາການ ປກສ ເມືອງ ຫຼັງຈາກນັ້ນ ທ່ານກໍ່ໄດ້ໃຫ້ກຽດໂອ້ລົມ ຕໍ່ທີ່ປະຊຸມ ເຊິ່ງສະຫາຍໄດ້ຍົກໃຫ້ເຫັນຄວາມສຳຄັນໃນການປະຕິບັດໜ້າທີ່ການເມືອງ ຂອງພັກ ກໍ່ຄືການປະຕິບັດລະບຽບການຂອງພັກ, ຍົກສູງການນຳພາຂອງຄະນະພັກຕິດພັນກັບການກໍ່ສ້າງ ແລະຂະຫຍາຍສະມາຊິກພັກໃຫ້ມີຄຸນນະພາບ, ກຳແໜ້ນໄດ້ແນວທາງນະໂຍບາຍອັນຖືກຕ້ອງຂອງພັກ.
ຮູບພາບ ແລະ ບົດຂ່າວ: ນົງຄານ ສີສຸວົງ